《下第潞河舟中与李同年分赋》
唐代·王纬

更将出处与谁谋，自幸还同李郭舟。每籍高谈延好兴，肯延俗债惹閒愁。

鸟于江上来还去，云向山头起复收。笑我别来身渐远，尚凭清梦到皇州。

作者简介：王纬，字文卿，太原人也。祖景，司门员外、莱州刺史。父之咸，长安尉；与昆弟之贲、之涣皆善属文。贞元三年，泌为相，擢授纬给事中。未数日，又擢为润州刺史、兼御史中丞、浙江西道都团练观察使。十年，加御史大夫，兼诸道盐铁转运使。三岁，加检校工部尚书。纬性勤俭，历官清洁，而伤于苛碎，多用削刻之吏，督察巡属，人不聊生。贞元十四年卒，年七十一，废朝一日，赠太子少保。